Author: dobakova
Last saved by: pikulikova
Company: uvsr

Zmena Smernice na prípravu a predkladanie materiálov na rokovanie vlády SR

Čl. I

1.	V čl. 2 ods. 4 sa text „Rady hospodárskej a sociálnej dohody Slovenskej republiky“ nahrádza textom „Rady hospodárskeho partnerstva a sociálneho partnerstva SR“.

2.	Poznámka pod čiarou k odkazu 2 znie:
 „^2/ Zákon č. 575/2001 Z. z. o organizácii činnosti vlády a organizácii ústrednej  štátnej správy.“.
      
      3.	Poznámka pod čiarou  k odkazu 3 znie:
          	„^3/ Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).    
	Zákon č. 215/2004 Z. z. o ochrane utajovaných skutočností a o zmene a doplnení    niektorých zákonov. 
   	Vyhláška Národného bezpečnostného úradu č. 338/2004 Z. z. o administratívnej 	bezpečnosti.“. 
    
4.	V čl. 10 ods. 4 sa vo štvrtej vete za slovom „pripomienky“ čiarka nahrádza bodkou a vypúšťajú sa slová „ibaže zašlú predkladateľovi do posledného dňa určenej lehoty informáciu, že zašlú stanovisko bezodkladne po uplynutí lehoty. Predkladateľ nemusí oneskorene zaslané pripomienky vyhodnotiť.“.					

5.  V čl. 10 ods. 8 sa slová „eurointegračných záväzkov“ nahrádzajú slovami  „záväzkov vyplývajúcich zo Zmluvy o pristúpení Slovenskej republiky k Európskej únii“.

6.  V čl. 11 ods. 2 sa za bodkou dopĺňa text: „Zásadné pripomienky sa uplatňujú listom ministra, štátneho tajomníka, vedúceho iného pripomienkujúceho subjektu alebo jeho zástupcu; to neplatí, ak ide o uplatnenie zásadnej pripomienky v skrátenom pripomienkovom konaní. Iné ústredné orgány štátnej správy ako ministerstvá musia pri uplatňovaní zásadných pripomienok uvádzať, či ide o zásadnú pripomienku, týkajúcu sa ich vecnej pôsobnosti a postavenia; len o takýchto pripomienkach je predkladateľ povinný viesť rozporové konanie.“. 

     7.   Poznámka pod čiarou  k odkazu 6 znie:
          „^6/ Zákon č. 215/2004 Z. z. o ochrane utajovaných skutočností a o zmene a doplnení niektorých zákonov. 
           Vyhláška Národného bezpečnostného úradu č. 338/2004 Z. z. o administratívnej 	bezpečnosti.“. 
	
8.	Čl. 13 ods. 4 písm. a) znie:
	„a) slovné označenie stupňa utajenia červenou farbou alebo odtlačkom pečiatky červenej farby,“.

9.  V čl. 13 ods. 5 sa vypúšťajú prvé štyri vety a nahrádzajú sa vetami „Listy utajovanej písomnosti sa číslujú priebežne. Prvá strana obalu sa číslom 1 neoznačí, ale sa za prvú počíta. Ak je posledná strana obalu čistá, tá sa neoznačuje číslom strany a nezapočítava sa do počtu listov.“. 

   10.   Čl. 13. ods. 6 znie: 
„Listy utajovaného materiálu musia byť pevne spojené. Spoje sa prelepia lepiacou páskou, ktorú nemožno odstrániť a na zadnej strane utajovaného materiálu sa na ňu alebo pod ňu vyznačí odtlačok pečiatky tak, aby presahoval okraje lepiacej pásky. Cez odtlačok pečiatky sa podpíše ten, kto materiál vyhotovil.“.

11.   Čl. 13 ods. 7 znie:
	„Prílohy pevne spojené s utajovanou písomnosťou sa označujú tak, že sa v pravom hornom rohu uvádza: „Príloha č. ... k č. ..... p“ a stupeň utajenia, číslo výtlačku a počet listov tak ako na utajovanom materiáli. Listy príloh sa číslujú samostatne a pevne sa spoja.“.   

Čl. II

     Táto smernica nadobúda účinnosť 1. januára 2006.